b'\n_START_ARTICLE_\nK-indeksi\n_START_PARAGRAPH_\nK-indeksi (englanniksi K-index, KI) on ilmakeh\xc3\xa4n ep\xc3\xa4vakaisuutta kuvaava luku. Hyvin ep\xc3\xa4vakaa ilmakeh\xc3\xa4 tuottaa sade- ja ukkoskuuroja. Monesti kun Suomessa KI on yli 20, esiintyy paikoin ukkosia, ja K-indeksi yli 26 tuottaa ukkosta monin paikoin. Yli 30 tuottaa ukkosta yleisesti, yli 40 varmasti. K-indeksi ei ole tarkka ilmakeh\xc3\xa4n ep\xc3\xa4vakaisuuden kuvaaja ja ukkosen ennustaja. K-indeksi lasketaan eri korkeuksien l\xc3\xa4mp\xc3\xb6tiloista ja kastepisteist\xc3\xa4.'